RSS: Subscripció o sindicació de continguts

L’RSS és un format que s’utilitza en pàgines web que s’actualitzen amb freqüència com blocs i diaris de notícies, sense necessitat d’anar navegant per les pàgines a la cerca d’aquestes novetats. 

Els blocs i la majoria de diaris de notícies ofereixen als usuaris la possibilitat de subscriure’s (o sindicar-se) a la seva pàgina.  

Aquesta possibilitat es reconeix per un símbol estàndard: que apareix a la pàgina o al camp adreça del navegador.

	

Amb RSS, qualsevol  novetat publicada a les nostres pàgines preferides es recollida per un lector RSS instal·lat al nostre ordinador, per un lector del navegador o per un lector RSS en línia en el qual disposem d’un compte.  

El procés és molt més senzill si s’utilitza com a navegador el Mozilla Firefox.  

Si únicament esteu interessat en les novetats d’unes poques pàgines, l’opció més senzilla és subscriure’s o sindicar-se a aquestes webs que ens interessi, fent servir el lector del vostre navegador Mozilla Firefox. Heu de seguir els passos de l’exemple següent:

1.	Obriu el navegador Mozilla Firefox.
2.	Aneu a la pàgina de VilaWeb: http://www.vilaweb.cat/
3.	Observeu com al camp adreça apareix la icona . Feu-hi un clic i s’obrirà un pop-up que proposa afegir aquesta pàgina, la portada de Vilaweb,  com adreça d’interès activa. Com a nom, poseu VilaWeb i deseu-la a la carpeta Barra de les adreces d’interès. Per acabar, accepteu. 
4.	Repetiu el procés amb el bloc de Fem química!. Aneu a la pàgina http://quimica.bloc.cat i feu clic sobre la icona . Seleccioneu l’opció Afegeix RSS 2.0 com adreça d’interés activa. Completeu el pop-up i accepteu.
5.	Ara, a la barra de les adreces d’interès del navegador, hi tindreu els fitxers RSS d’aquestes dues pàgines, VilaWeb i Fem química!. 

Si feu un clic sobre qualsevol de les dues icones, es desplegarà la col·lecció dels últims articles publicats. D’aquesta manera, si teniu l’ordinador connectat a Internet, en obrir el navegador,  només cal que feu una ullada des de les icones de la barra d’adreces d’interès per saber si hi ha novetats en aquestes pàgines.
6.	Si voleu esborrar alguna de les subscripcions, feu un clic sobre la icona amb el botó dret del ratolí i seleccioneu Suprimeix.

Si voleu subscriure-us a molts blocs, l’opció més convenient és crear un compte en algun lector RSS en línia. Hi ha diversos lectors RSS en línia (google, bloglines...) on us podeu crear un compte de forma gratuïta i sense necessitat d’instal·lar cap programa.

Per crear un compte a Google, només cal seguir els passos següents:

1.	Obriu el navegador i aneu a la pàgina de Comptes de Google (Google Accounts):
https://www.google.com/accounts/Login?continue=http://www.google.es/&hl=ca

	Si no teniu un compte a Google, feu clic a Creeu un compte ara i seguiu les instruccions.	

2.	Un cop obtingut el compte, des de la mateixa pàgina interior, ja us podreu identificar:

	S’obrirà la pàgina del cercador Google i des de la part superior podreu accedir al vostre compte El meu compte.

Un compte a Google us permet tenir, entre altres prestacions, un compte de correu i una pàgina d’inici a Google personalitzada. Ara, però, ens centrarem únicament en la creació d’un compte per poder utilitzar el Google Reader  (lector RSS en línia de Google).

A l’apartat Els meus serveis trobareu l’accés al Reader.

3.	També podeu accedir al Google Reader des de l’adreça: 
http://www.google.com/reader

	Entrareu a la pàgina de benvinguda on trobareu un vídeo amb explicacions sobre el servei i un tutorial (take a tour)  També podeu accedir a aquesta informació des de la pàgina:
http://www.google.com/help/reader/help.html

4.	A partir d’aquest moment, quan us vulgueu subscriure a una pàgina, el navegador us demanarà quin lector voleu fer servir. Només heu de seleccionar el Google Reader. En fer-ho, Google us deixarà triar entre dues opcions: 

Si voleu seguir les instruccions del tutorial, trieu Add to Google Reader.